Näide toogu asjasse selgust. Kui ütlen: säärane pilt kui Rembrandti "Anatoomia" või Frans Halsi "Hille Bobbe" või luuletus, nagu Dante põrgukirjeldus, on "kunstiväärtuslik", siis tahan seega väita: iga inimene, kel teatud määral aru­saamist kunstist ja kunstilist haridust, peab tunnustama nii­suguste tööde  kunstiväärtust, ei nõua aga sellegi pärast veel sugugi teatud kindlat esteetilist otsustust nende kohta; mulle näib ikkagi veel võimalik, et mõni isik neist teostest rohkem kohutavat leiab kui "ilusat"; kuid nende teoste sisaldust kunstiväärtuste poolest tunnustab igaüks, kel aga eeldet esteetilise arusaamise määr ei puudu.